Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 130/14/8811	Trebišov, 28.3.2014
EEČ : 2-69-175-2014

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Ako zákonná matka si neplní vyživovaciu povinnosť, ktorá jej vyplýva zo Zákona o rodine a zároveň jej bola uložená rozsudkom Okresného súdu XXXXX pod č. k. 8P/254/2012 zo dňa 28.11.2012, ktorý nadobudol právoplatnosť dňa 28.12.2012, povinnosť platiť na výživu svojho XXXXX t. č. chovanca Reedukačného centra XXXXX mesačne sumou 30% zo sumy životného minima vždy do 25. dňa, toho ktorého mesiaca vopred od umiestnenia dieťaťa do zariadenia v Reedukačnom centre XXXXX, čím takto vznikol dlh pre XXXXX, Školská 158, IČO: 00215627, od 15.01.2013 až doposiaľ vo výške 313,64 €,

lebo zanikla trestnosť činu.

Odôvodnenie:
	Uznesením policajného orgánu OO PZ XXXXX  sp. zn. ORP-108/SE-TV-2014 z 13.02.2014 bolo začaté trestné stíhanie a súčasne vznesené obvinenie XXXXX pre prečin zanedbania povinnej výživy podľa § 207 ods. 1 Tr. zák. na tom skutkovom základe, ako je to uvedené vo výrokovej časti tohto uznesenia.

	Obvinená v priebehu skráteného vyšetrovania využila ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od 15.01.2013 doposiaľ vo výške 313,64 €, uhradila Reedukačnému centru XXXXX, ktorého je maloletý XXXXX K. chovancom, dňa 06.03.2014 na ich bankový účet. 

	Uvedenú skutočnosť potvrdila vo svojej výpovedi dňa 17.03.2014 aj sociálna pracovníčka Reedukačného centra XXXXX - p. XXXXX, v ktorej uviedla, že dlh na bežnom výživnom za žalované obdobie považuje zo strany XXXXX za uhradený.

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka